Родио се у селу Тиково у близини Пљеваља 19. децембра 1919. године у сиромашној сељачкој породици. Основну школу је завршио у родном месту, али је због тешких материјалних услова морао да прекине школовање. На очевом имању бавио се земљорадњом. Веома рано се прикључио омладинском покрету и био је веома активан. Након капитулације Југославије у селима Плијешевина, Шљиванско и Тикова образовао је прву борбену групу. Учествовао је у низ акција које су имале за циљ уништавање карабињерских и жандармеријских станица, али и Пљеваљској бици 1. децембра 1941. године.